<classify> Katika fainali ya wasichana, Dar es Salaam walitawazwa mabingwa baada ya kuwatandika bila huruma Mashariki kwa mabao 7-1 kwenye mchezo uliokuwa na msisimko mkubwa kwa Dar es Salaam kuonesha uwezo mkubwa.Dar es Salaam ilitinga fainali baada ya kuisukumiza nje Kanda ya Ziwa mabao 4-1 huku Mashariki ikitinga katika fainali baada ya kuifunga Kaskazini kwa mabao 3-1.Kwa upande wa fainali ya wavulana, Nyanda za Juu Kusini walitawazwa mabingwa baada ya kuifunga Dar es Salaam bao 1-0, wakijifunga baada ya mabeki wa Dar es Salaam kujichanganya katika harakati za kuokoa hatari langoni mwao.Nyanda za Juu Kusini walitinga fainali baada ya kuifunga Kanda ya Ziwa kwa mabao 3-0 huku Dar es Salaam wakitinga hatua hiyo baada ya kuifunga Zanzibar ambao ndio walikuwa mabingwa watetezi kwa mabao 4-3.Chama cha Soka Mkoa wa Dar es Salaam DRFA chini ya Mwenyekiti wake Almas Kasongo, kimeelezwa kufurahishwa kwake na mafanikio yaliyooneshwa na vikosi hivyo vilivyo katika himaya yake.Imeziomba klabu za ligi mbalimbali kujitokeza kuangalia mashindano ya vijana ili kupata wachezaji wao wa baadaye.  <topic>: michezo 